У паняцця ёсць і іншыя значэнні, гл. Касіяпея.

**«Кассиопея»** — беларускі электронны сінт-поп гурт, заснаваны ў 2001 годзе ў Мінску. Складаецца з чатырох чалавек, мае ў паслужным спісе тры афіцыйных альбома, выдадзеных лэйблам «Снегири».

Гісторыя
--------

Датай з'яўлення «Кассиопеи» лічыцца 2001 год, калі трое сяброў, прафесійны актор Ілля Чарапко-Самахвалаў (вакал, тэксты), тэатральны гукарэжысёр Аляксандр Ліберзон (клавішы, музыка) і Сяргей Сакалоў (гітара) сабраліся і запісалі сумесную песню пад назвай «На Луне». Чарапко-Самахвалаў паралельна з гэтым з'яўляўся фронмэнам постпанк-каманды «Петля пристрастия», Ліберзон да гэтага граў у гурце «Распилил и выбросил», а Сяргей Сакалоў у свой час быў удзельнікам групы «Чоки», якая выступала яшчэ ў мінскім клубе нефармалаў «Рэзервацыя». Аднак праіснаваў новы калектыў нядоўга, яны зрабілі два самвыдатаўскіх альбома і ў 2004 годзе фактычна спынілі дзейнасць. «Мы не распадаліся, мы як бы пад кропельніцай былі, проста нічога не адбывалася», — так каментуе той перыяд Чарапко-Самахвалаў. Планаваўся запіс яшчэ і трэцяга дыска, але пасля звядзення пяці песень у музыкаў скончыўся энтузіязм і яны адышлі ад творчасці.

У 2007 годзе праектам зацікавіўся беларускі прамоўтэр Аляксандр Багданаў, які ў той час працаваў з першай групай Чарапко-Самахвалава «Петля пристрастия» — ён арганізаваў некалькі канцэртаў і адвёз іх у Маскву на «Фестиваль улыбок» мастака Андрэя Барценева. Першы час музыкі выступалі сумесна з «Ёлочными игрушками», прынялі ўдзел у фестывалі альтэрнатыўнай беларускай музыкі «Можно». З гэтага часу да іх прыйшла некаторая вядомасць, у прыватнасці аглядальнік часопіса «Афиша» Аляксандр Гарбачоў назваў іх «самай дзіўнай групай ўсяго беларускага кангламерату». У 2009 годзе прадзюсаваннем групы заняўся Алег Несцераў і прапанаваў ім кантракт са сваёй гуказапісваючай кампаніяй «Снегири», 16 чэрвеня пад гэтым лэйблам выйшаў іх першы сапраўдны альбом з аднайменнай назвай — дыск уключае 14 кампазіцый, у асноўным гэта істотна палепшаныя версіі песень з папярэдніх нявыдадзеных альбомаў. У чэрвені Аляксандр Багданаў, прамоўтэр групы, атрымаў прэмію «Степной волк» у катэгорыі «Дзеяч», пры гэтым ён абышоў такіх вядомых прадзюсараў, як Іосіф Прыгожын і Яна Рудкоўская.

У студзені 2010 года «Кассиопею» вылучылі на прэмію «Звуковая дорожка» ў намінацыі «Альтэрнатыва», аднак па выніках галасавання музыкі саступілі групе Lumen. 5 лютага выйшаў зборнік кампаніі «Снегири» «*No oil. No Stress. No noise.»* з песняй «Гадкие утята». 10 красавіка 2010 года гурт разам з Drum Ecstasy, The Stampletons ды іншымі прыняў удзел у якасці запрошанных гасцей на шоу ў падтрымку выхаду сінгла *Happy For A While* ад Hair Peace Salon у клубе "Broadway".20 кастрычніка фірма «Снегири» выпусціла другі нумарны альбом гурта пад назвай «Стивен Кинг и мы», куды ўвайшлі 11 новых песень. Адна з кампазіцый, «Ветер знает...», прысвечана памяці забітага беларускага паэта Васі Шугалея. Па заканчэнні працы над альбомам «Кассиопея» адправілася ў вялікі гастрольны тур па найбуйнейшых гарадах Расіі, які праходзіў у лютым — сакавіку 2011 года. У 2012 годзе музыкі узялі ўдзел у праекце «Re:Аквариум», выканаўшы для яго песню «Стаканы», а таксама выпусцілі свой трэці студыйны альбом «Сердце отдаю детям».

У альбоме «Сердце отдаю детям» Кассиопея ўпершыню выканала песню на беларускай мове («Беларускія танцы»).

У 2015 годзе ўбачыў свет новы альбом «Крестик».

Стыль
-----

Групу адрознівае характэрнае пачуццё гумару, навукова-фантастычная і абсурдысцкая тэматыка. На сцэне яны, як правіла, выступаюць у мудрагелістых касцюмах і масках: адзіны качуючы з вобраза ў вобраз атрыбут — накладныя вусы, астатнія дэталі канцэртнага гардэроба рэгулярна мяняюцца, і ў рамках аднаго выступу «Кассиопея» можа апынуцца на сцэне і ў ролі мікробаў, і ў белагвардзейскіх уборах. Аглядальніца часопіса Fuzz Аксана Меленцева параўнала іх з класікай рускай эксцэнтрыкі, такімі групамі як «Аукцыон» і «Звуки Му». Па яе словах, дзейства на сцэне ўяўляе сабой зліццё клаўнады, савецкай мультыплікацыі, этна, фолку і поп-музыкі. Аляксандр Гарбачоў з «Афішы» назваў жанр «Кассиопеи» найдзіўнейшым псіхапопам, разам падобным на гурт Animal Collective, мюзіклы Аляксея Рыбнікава і містычныя эксперыменты групы Coil, у той час як сам Аляксандр Ліберзон адзначаў сярод любімых калектываў аўстралійскую групу Architecture in Helsinki. Барыс Барабанаў, крытык выдання «Коммерсантъ Weekend», ахарактарызаваў стыль калектыву як «дурнаваты сінці-поп», «цацачная касмічная музыка» і «капуснік», а дэбютнаму дыску даў неадназначны водгук: «Альбом забаўны, але даслухаць яго да канца — мука».

Дыскаграфія
-----------

* 2009 — Кассиопея (Луна-Земля-транзит)
* 2010 — Стивен Кинг и мы
* 2012 — Сердце отдаю детям
* 2014 — СБПЧ и Кассиопея: поют песни друг друга
* 2014 — Зуб мудрости (EP)
* 2015 — Крестик

### Удзел у зборніках

* 2010 — «*No oil. No Stress. No noise.»,* трэк «Гадкие утята»

Зноскі
------

1. ↑  *Сергей Пукст.*. Абсурд с человеческим лицом **(нявызн.)**.  Беларусь сегодня (15 июля 2009). Праверана 10 сакавіка 2017.
2. ↑  Дебютный альбом спец-поп-группы «Кассиопея» из Минска **(нявызн.)**.  Снегири-музыка (29 июня 2009). Архівавана з першакрыніцы 12 жніўня 2012. Праверана 26-06-2011.
3. ↑  *Александр Горбачёв.*. Песни партизан **(нявызн.)**.  Афиша (15 ноября 2010). Праверана 10 сакавіка 2017.
4. ↑  *Радиф Кашапов.*. Предварительные слушания. Выпуск #11 — Кассиопея **(нявызн.)**.  Звуки.ру (16 июня 2009). Архівавана з першакрыніцы 12 жніўня 2012. Праверана 10 сакавіка 2017.
5. ↑  Белорусский продюсер Александр Богданов стал лауреатом музыкальной премии «Степной волк» **(нявызн.)**.  news.open.by (16 июня 2009). Архівавана з першакрыніцы 12 жніўня 2012. Праверана 10 сакавіка 2017.
6. ↑  Холостые нулевые **(нявызн.)** (21 января 2010). Праверана 10 сакавіка 2017.
7. ↑  No oil. No Stress. No noise **(нявызн.)**.  Снегири-музыка (5 февраля 2010). Архівавана з першакрыніцы 12 жніўня 2012. Праверана 10 сакавіка 2017.
8. ↑  Home-Fest «Cheelzzz» - концерт в Минске | AFISHA.TUT.BY (руск.)(недаступная спасылка). *afisha.tut.by*. Архівавана з першакрыніцы 9 сакавіка 2019. Праверана 17 лістапада 2018.
9. ↑  *Пятаков, Андрей*. home-fest «cheelzzz!»: пятилетие «fucktoreal promo» (руск.)  **(нявызн.)**?. *Ultra-Music* (14 красавіка 2010). Праверана 17 лістапада 2018.
10. ↑  Hair Peace Salon презентуют интернет-сингл «Happy For A While» (руск.)  **(нявызн.)**?. *Ultra-Music* (6 красавіка 2010). Праверана 17 лістапада 2018.
11. ↑  *Шеремет, Егор*. home-fest «cheelzzz!» (руск.)  **(нявызн.)**?. *Ultra-Music* (14 красавіка 2010). Праверана 17 лістапада 2018.
12. ↑  *denizion*. Home-Fest «Cheelzzz», Broadway, 11 апреля **(нявызн.)**. *denizion* (16 красавіка 2010). Праверана 17 лістапада 2018.
13. ↑  Фото "Hair Peace Salon" **(нявызн.)**(недаступная спасылка). *another.by*. Архівавана з першакрыніцы 11 сакавіка 2019. Праверана 17 November 2018.
14. ↑  Стивен Кинг и мы **(нявызн.)**.  Снегири-музыка (14 октября 2010). Архівавана з першакрыніцы 12 жніўня 2012. Праверана 10 сакавіка 2017.
15. ↑  Тур «Кассиопеи» в феврале-марте **(нявызн.)**.  Снегири-музыка (2 февраля 2011). Архівавана з першакрыніцы 12 жніўня 2012. Праверана 10 сакавіка 2017.
16. ↑  Кассиопея — стаканы **(нявызн.)**.  Лента.ру (26 ліпеня 2012). Архівавана з першакрыніцы 17 снежня 2012. Праверана 10 сакавіка 2017.
17. 1 2  *Александр Горбачёв.*. Сердце отдаю детям **(нявызн.)**.  Афиша (3 декабря 2012). Архівавана з першакрыніцы 17 снежня 2012. Праверана 10 сакавіка 2017.
18. 1 2  Кассиопея "Крестик" (+аудио) / Experty.by
19. ↑  *Осипчик, Екатерина "Fobia\_L"*. Шведский Baby-boom или на первый/второй сорт рас-счи-тась! (руск.).  LiveSound.by (9 студзеня 2008). Архівавана з першакрыніцы 15 студзеня 2008. Праверана 15 ліпеня 2020.
20. ↑  "Кассиопея" выпустила макси-сингл (+слушать/+скачать) / Experty.by

Спасылкі
--------

* Кассиопея на Last.fm
* Кассиопея Вконтакте

|  |  |
| --- | --- |
| ⚙️   У сацыяльных сетках | У Кантакце · LiveJournal · Myspace |
| Фота, відэа і аўдыё | Last.fm |
| Тэматычныя сайты | Discogs |